NACRT

 

 **REPUBLIKA HRVATSKA**

**VARAŽDINSKA ŽUPANIJA**

 **ŽUPANIJSKA SKUPŠTINA**

KLASA: 024-04/22-01/4

URBROJ: 2186-01/1-23-

Varaždin, 2023.

 Temeljem članka 27. i 35. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članka 33. točke 4. Statuta Varaždinske županije ("Službeni vjesnik Varaždinske županije", broj 14/18., 7/20., 65/20. - pročišćeni tekst i 11/21.) i članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 26/18., 7/20. i 11/21.), Županijska skupština Varaždinske županije, na sjednici održanoj 2023. godine, donosi

**ODLUKU**

**o izmjenama i dopunama Odluke o stipendiranju učenika i studenata**

 **Varaždinske županije**

**Članak 1.**

U članku 5. stavku 1. točki 4. iza riječi „opći uspjeh (prosjek ocjena)“ brišu se riječi „u prethodne dvije godine obrazovanja/studija“.

**Članak 2.**

U članku 19. stavku 2. točki 2. iza riječi „ u znanju“ dodaju se riječi „sportu i umjetnosti“.

**Članak 3.**

Sve ostale odredbe Odluke ostaju nepromijenjene.

**Članak 4.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

 **PREDSJEDNIK**

 **dr.sc. Josip Križanić**

**Obrazloženje**

**nacrta Odluke o izmjenama i dopunama Odluke o stipendiranju učenika i studenata Varaždinske županije**

**I. PRAVNI TEMELJ ZA DONOŠENJE ODLUKE**

Pravni temelj za donošenje Odluke o stipendiranju učenika i studenata Varaždinske županije (dalje u tekstu: Odluka) sadržan je u odredbi članka 27. i 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17. i 144/20.) prema kojem predstavničko tijelo jedinice područne (regionalne) samouprave donosi odluke i druge akte iz samoupravnog djelokruga jedinice područne (regionalne) samouprave.

Odredbom članka 33. točke 4. Statuta Varaždinske županije ("Službeni vjesnik Varaždinske županije", broj 14/18., 7/20., 65/20. - pročišćeni tekst i 11/21.) propisano je da Županijska skupština donosi opće i pojedinačne akte iz samoupravnog djelokruga Županije, sukladno zakonu i drugim propisima.

Odredbom članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 26/18., 7/20., 65/20. - pročišćeni tekst i 11/21.) propisano je da Županijska skupština na temelju prava i ovlaštenja utvrđenih zakonom i Statutom, donosi opće i pojedinačne akte.

**II. OCJENA STANJA, OSNOVNA PITANJA KOJA TREBA UREDITI I SVRHA KOJA SE ŽELI POSTIĆI DONOŠENJEM ODLUKE**

 Stipendiranje učenika i studenata Varaždinske županije provodi se na temelju Odluke o stipendiranju učenika i studenata Varaždinske županije („Službeni vjesnik Varaždinske županije“, broj 69/22.).

 U odnosu na važeću Odluku, nacrtom Odluke o izmjenama i dopunama Odluke o stipendiranju učenika i studenata Varaždinske županije želi se postići opći okvir gdje ne treba biti definiran vremenski period općeg uspjeha učenika i studenata, a što je detaljnije razrađeno u Pravilniku o kriterijima za stipendiranje učenika i studenata Varaždinske županije („Službeni vjesnik Varaždinske županije“, broj 94/22.)

Nacrtom Odluke proširuje se pravo na izravnu dodjelu stipendija učenicima i studentima za posebna postignuća na međunarodnim natjecanjima, osim u znanju, i u sportu i umjetnosti.

 Iz svega navedenog predlaže se Županijskoj skupštini donošenje navedene Odluke.

**III. PROCJENA POTREBNIH SREDSTAVA ZA PROVEDBU ODLUKE**

 Za provođenje Odluke o stipendiranju učenika i studenata Varaždinske županije nije potrebno osigurati dodatna sredstva u proračunu Varaždinske županije.

 **ŽUPAN**

 **Anđelko Stričak**